 Cismaan Hindi mar uu ka hadlayey talaabada lagu badbaadin karo Xisbiga UDUB oo uu sheegay inuu burbur qarka u saaran yahay, waxa uu yidhi Xisbiga UDUB Ilaahay ayuun baa badbaadin kara oo aanu ka rajaynaynaa inuu badbaadiyo, laakiin Binu-Aadam ayaanu nahay hadii aan inta yar ee Bina Aadam-nimo ka yidhaahdo waliba Aragtidayda ah, waxa uu Xisbiga UDUB ku badbaadayaa qofkasta oo caqli wanaagsan ku fikiraa wuu garan karaa, Soomaalida waad ogtihiin oo waxay tidhaahdaa Abas-guul Meelna ma wada dagto warna iskuma seegana, Madaxwayne ku xigeenkayagii ayaa shalay is casilay isaga oo leh Xisbiga ayaan badbaadinayaa khilaafkaa ku yimid darteed oo rag badan oo Xisbiga Miisaan ku lahaa ayaa naga digo-rogtay oo aanu aragtidayada Siyaasadeed ku kala leexanay oo aanu si u wada arki waynay oo xisbiyadii kale galay. 